google/wiki40b huggingface dataset:
Sjeik

Sjeik (arabisk: شيخ, šayḫ; flertall: شيوخ; šuyūḫ; også transkribert shaykh, sheik, shaik, shayk, shaikh, cheikh, og shekh) er en arabisk ærestittel. Det kvinnelige tilsvarende er shayka. Stater der øverste leder bærer tittelen «sjeik» kalles et sjeikdømme.
Ærestittelen «sjeik» betegner ofte en stammeleder, som har arvet tittelen fra sin far, eller overhodet av en storfamilie. Æresbetegnelsen «sjeik» gis til kongelige gutter fra fødselen av; det kvinnelige tilsvarende er shaykha.
«Sjeik» brukes også ofte som en tittel for fremtredende islamske ledere eller geistlige, forkortet «sk.» (hovedsakelig i bruk i sørasiatiske stater). Tittelen gis ofte også til rettslærde, de som har studert Koranen,  eller bønnledere og prester i moskeer. 
Sufistledere kan også bære tittelen shaykh; shaykha bæres av kvinnelige åndelige ledere innen sufi-ordener, eller av kvinner som er i stammelederens nærmeste familie.

Etymologi og betydning

Sjeik kommer av arabisk shayk, som bokstavelig talt betyr «gammel mann». Ordet er knyttet til alder og aldring: ش – ي – خ,Shin-yā'-Kha '. Begrepet betyr bokstavelig talt en mann av alderdom, og det er brukt i den forstand i Koranen. Senere kom det til å bli en tittel som betyr leder, eldre, eller edel, spesielt på Den arabiske halvøy. På grunn av den kulturelle betydningen fra arabisk sivilisasjon, og særlig gjennom spredning av islam, har ordet bredt seg som et religiøst begrep i mange andre deler av verden – spesielt i muslimske kulturer i Afrika og Asia.
Ta en hånd og la den vandre

Ta en Hånd og la den Vandre er en film med elementer av mørk og lys komedie, action og drama produsert av SnipSnap. Den ble filmet i Sunnmøre og omegn i tidsrommet 2002 til 2006.

Historien

Manuset i filmen går ut på at onkelen til protagonisten Richard Lunberg dør i en grusom ulykke og etterlater seg en stor formue. Men i testamentet til den avdøde stilles det krav til at denne formuen skal utbetales i form av at hans legeme skal begraves et spesifikk sted. Ettersom det kun er en liten del som gjenstår av onkelen Jakob Granli er det opp til Lunberg å sørge for å få den gravlagt. Dessverre for Lunberg får noen skurker snus i hendelsen og stikker kjepper i hjulene for Richard. Dette utløser en serie hendelser, den ene verre enn den andre.

Produksjonshistorie

Filmen ble forsøkt innspilt i 1998, men regissøren så seg aldri fornøyd med opptakene og en omskriving av manus ble påbegynt i slutten av mai 2002. Den følgende august-måneden startet filmingen, men ble ofte utsatt for teknisk svikt i utstyr og andre ukontrollerte elementer som ustabilt vær. Dette, samt at all planlegging måtte legges opp etter når de involverte var tilgjengelige, gjorde sitt til at produksjonen ikke stod ferdig før mai 2006.
Filmen ble første gang fremvist 10. juni 2006 i studenthuset «Raadhuset» ved Høgskolen i Ålesund.
Mark Lidzbarski

Bakgrunn

Han ble født i en familie av chassidiske jøder, og studerte fra semittisk filologi fra 1889 til 1892 ved universitetet i Berlin. Der gikk han over til protestantisk kristendom, og endret fornavnet sitt til «Mark». I februar 1896 ble han habilitert som doktor i orientalsk filologi ved universitetet i Kiel.

Filogisk virksomhet

I 1907 ble han som etterfølgeren til Wilhelm Ahlwardt ordentlig professor ved universitetet i Greifswald, og fra 1917 professor i Göttingen som etterfølger etter Enno Littmann. Fra 1912 var han korresponderende og fra 1918 ordentlig medlem av Akademie der Wissenschaften zu Göttingen.
I Berlin, Kiel, Greifswald og Göttingen frembragte Lidzbarski en rekke verker av blivende betydning. Han var aktiv på særlig tre områder innen forskningen på Den nære orient, nemlig nyarameisk dialektkunnsakap, semittisk epigrafikk og mandeisk filologi; særlig på de sistnevnte to feltyer var han anerkjent autoritet.
Phrissolaus

Utseende

En middelsstor, gråbrun trebukk, kroppen litt spoleformet. Antennene er noe lengre enn kroppen. Pronotum er omtrent rektangulært med en liten, skarp, skrått bakoverrettet pigg nær bakhjørnet på hver side. Dekkvingene har rundede sider.

Levevis

Larvene lever i død ved.

Utbredelse

Arten er utbredt i Mellom-Amerika, kjent fra Nicaragua i nord til Panama i sør.
Moseøya fuglereservat

Moseøya fuglereservat er et naturreservat som omfatter Moseøya, en øy midt i Sørgattet mellom Danskøya og Reuschhalvøya, en del av Albert I Land på Spitsbergen, Svalbard. Reservatet ble opprettet ved kongelig resolusjon 1. juni 1973.
Det er store bestander av ærfugl og gjess i fuglefjellene på øya. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller polarrev tar eggene. Fuglene kan forstyrres selv på flere hundre meters hold.
Norgesmesterskapet i boksing 1986

Norgesmesterskapet i boksing 1986 ble arrangert 1.-2. mars i Trondheim.
Kongepokalen ble vunnet av Simen Auseth. Forbundspokalen ble vunnet av Geir Hitland. Beste klubb ble Moss BK.
Distribusjonsnett

Distribusjonsnett er den delen av overføringsnettet for elektrisk energi som fordeler kraft fra regionalnettet og frem til forbrukeren gjennom høyspentlinjer med spenning opp til 22 kV og lavspentlinjer med spenning som er transformert ned til 400 V eller 230 V.

Høyspent fordelingsnett

Lokalt fordeles energien til forbrukere over et høyspent distribusjonsnett hvor spenningsnivået vanligvis er 22 kV eller 11 kV. I nettransformatorer transformeres spenningen ned til lavere spenning og distribueres så videre ut til sluttforbrukerne.
Fordelingsnettet drives i hovedsak som radielle nett (strålenett), det vil si at det ikke finnes parallelle forbindelser i nettet. Linje har overstrømsvern som kobler ut ved feil som forårsaker kortslutninger. Dette kan være trær som faller over kraftlinjene, fugler eller dyr som kortslutter isolatorer, smuss på isolatorer som plutselig tenner en lysbue, hærverk og andre årsaker. En hel del av disse feilene forsvinner av seg selv bare spenningen blir koblet ut en kort tid, vanligvis under 1 sekund. Da vil lysbuen som er tent av feilen forsvinne. Vernene sørger for rask automatisk utkobling, etterfulgt av innkobling etter en kort pause. Forbrukerne vil kunne merke dette som et blink i lyset. Er derimot feilen permanent, må personell fra nettoperatøren ut for å feilsøke i nettet og reparere komponenten når den er funnet.

Behov for utbygging av distribusjonsnettet

Et spesielt problem under utvikling i Norge er forårsaket av det store antallet elektriske biler. Norge er et av landene med flest elektriske biler i Europa. Salget i landet er så stort at det holdes for å være en drivende faktor for at bilprodusentene utvikler elbiler. Når disse bilene lades trekkes så stor effekt at det kan skape spenningsproblemer i det lavspente distribusjonsnettet. Dette gir problemer som spenningssprang, flimmer, usymmetrisk spenning og overharmoniske spenningskomponenter. En studie som er gjort for NVE i 2014 viser at opptil 40 % av distribusjonsnettet kan være for svakt. Også induksjonskomfyrer, gjennomstrømningsvannvarmere og direktestartende motorer for varmepumper er med på å skape denne typen spenningsproblemer. For øvrig beregnet NVE i en rapport i 2014 at investeringsbehovet i det lavspente distribusjonsnettet frem til 2024 er på 14,4 milliarder kroner.
I en rapport fra 2016 har NVE beregnet at dagens strømnettet takler 1,5 millioner elbiler i 2030. Forutsetningen er likevel her at mye av ladingen foregår om natten, når øvrig forbruk er lavt.
Selva (Agdenes)

Selva (også skrevet Selven) er et gårdsnavn og tettsted i Agdenes i Trøndelag. Selva-gårdene ligger ved Selvbukta, en vik av Trondheimsfjorden like innenfor Agdeneset. Neset sønnenfor Selvbukta heter Selvneset. Tettstedet Selva ligger i skråningen nord for Selvbukta.
Selvbukta er ifølge Amund Helland «den bedste havn paa strækningen mellem Agdeneset og Trondhjem for middelstore og mindre fartøier» Stedet passeres av fylkesvei 710 mellom Orkanger og fergestedet i Valset.

Historie

Rygh antar at gårdsnavnet opprinnelig har vært brukt om Selvbukta. Agdenes og Selva ble i middelalderen regnet til fylket Nordmøre. Grjotgard Herlaugsson, en sønnesønn av Harald Naumdølajarl og av håløygjarlenes slekt, bodde på Selva og ble der drept av en berserk. Selva nevnes en gang i Heimskringla. Kong Eirik Blodøks tok veitsle på Selva, hvor han ble overrasket av sin fiende Halvdan Svarte. Eirik rømte til skogs, men Halvdan lot gården og de folkene som ikke kom seg vekk brenne opp. Siden nevnes Selva igjen i Sverres saga. I 1197 besøkte baglerne for første gang Trøndelag. Kong Sverres seilte dem i møte sydfra, og han erobret ett av baglernes skip på havnen utenfor Selva.
Romelevator

Romelevator er en kjempekonstruksjon første gang påtenkt i 1895 av Konstantin Tsiolkovskij. Romelevatoren eller himmelheisen skal kunne transportere materiale bort fra en planet eller annet himmellegeme uten hjelp av  raketter. En slik heis vil være en miljømessig og økonomisk forbedring i forhold til dagens oppskytninger.
Den vanligste romheismodellen er en streng holdt oppe av  sentrifugalkraften. Strengen strekkes med planetens rotasjon av en motvekt utenfor geostasjonær bane. For jorden er den  geostasjonære banen i en høyde på 35 790 km. En slik himmelelevator ville bestå av følgende deler: Basen, som må befinne seg i nærheten av ekvator; strengen som heisene følger opp til verdensrommet; Vogner som frakter last til og fra omløpsbaner omkring planeten og en motvekt som holder himmelstrengen oppe. 
For å kunne lage en heisstreng sterk nok til en elevator av denne typen er det foreslått å bruke karbonnanorør. Det er ikke noe annet kjent materiale som kan tåle de enorme  strekk-kreftene som  ville oppstå i en romheis.

Andre modeller

Arthur C. Clarke gjorde himmelstigen allment kjent i romanen «2061: Odyssey Three». Han forslår her et tårn holdt oppe av trykk-krefter. Himmelstiger bygget på denne måten vil teoretisk sett ikke kunne bygges høyere enn ca.100 km fordi byggematerialene ville kollapse. Clarke beskriver derfor et tårn bygget av diamant. For å komme i bane rundt jorden fra en høyde på 100km ville det behøves en eller annen form for utskytning fra tårnet.
Koufonisia

Navnet

Det er tre versjoner for øyas navn. I henhold til den første, var Koufonisia det antikke navnet på havbukten mellom Koufonisia og Glaronisi. Det fulle navnet var faktisk «Koufos Limin», hvilket betyr lehavn og hvor skip kunne ankre opp. I henhold til den andre forklaringen ble dette navnet valgt på grunn av de mange grottene og sedimentene som finnes på øya. En tredje teori hevder at i tidligere tider var Pano Koufonisi kjent som «Fakousa» og Kato Koufonisi as «Pino».

Geografi

Koufonisia betstår av tre øyer: Kato (nedre) og Pano (øvre) Koufonisi, og Keros som alle tilhører øykomplekset de små Kykladene innenfor den øygruppen Kykladene. Geografisk er de lokalisert på sørøstsiden av Naxos og på vestsiden av Amorgos. Ubefolkede Keros er et beskyttet arkeologisk område hvor et stort antall gjenstander fra den tidlige kykladiske kulturen har blitt avdekket på 1900-tallet.
Kato (nedre) Koufonisi er lokalisert ved siden av Pano Koufonisi, Keros og enda en øy, Skhinousa. Den har et areal på 4,3 km² og er hovedsakelig ubebodd, skjønt det eksisterer noen få rurale hus og en liten kirke for Panagia (Guds Mor) som er bygd på toppen av ruiner fra antikken. Kun fiskere og turistbåter ankrer opp i en liten havn.
Pano (øvre) Koufonisi er den miste og tettest befolkede av de kykladiske øyene. Den et areal på 3.5 km² og 366 innbyggere (2001). Den fremste aktiviteten er fiske, men i de siste tiårene har turisme blitt stadig viktigere. Den hvite vindmøllen på østsiden av havnen ønsker besøkende velkommen. Sandstrendene er det som tiltrekker besøkende da infrastrukturen for turister har kun blitt utbygd de siste tiåret. Det har dog bidratt til å bevare øya relativt uforstyrret. Bosetningen i Khora på sørvestkysten er preget av typisk kykladisk arkitektur; malt i hvitt og blått. Interiøret av et typisk hus består av tre rom, et soverom, et kjøkken og et stort oppholdsrom. Taket, kjent som steosa, ble tradisjonelt gjort av halm, tre og jord.

Naturvern

Pano Koufonisi er en del av Natura 2000-området GR4220013 Mikres Kyklades: Irakleia, Schinoussa, Koufonisia, Keros, Antikeri kai thalassia zoni (Μικρές Κυκλάδες: από Κέρο μέχρι Ηράκλεια, Σχοινούσσα, Κουφονήσια, Κέρος, Αντικέρι και θαλάσσια ζώνη).
Il Lombardia 2015

Il Lombardia 2015 var den 109. utgaven av det italienske sykkelrittet Il Lombardia, og ble arrangert 4. oktober 2015. Rittet var 245 km langt og gikk fra Bergamo til Como.
Strandsone

Strandsonen er i Norge et generelt byggeforbud i et 100-meterssone langs kysten som har som formål å sikre allemannsretten og er begrunnet av «hensyn til natur- og kulturmiljø, friluftsliv, landskap og andre allmenne interesser.» Strandsonen er areaet 100 meter vinkelrett inn over land fra kystlinjen, målt i horisontalplanet. Denne sonen er omfattet av et generelt bygge- og deleforbud etter plan- og bygningsloven. Nybygging og oftest også tilbygg og påbygg, krever derfor dispensasjon. Unntatt er strandsone som er regulert til byggeformål eller som ligger i byer eller tettsted. Nesten en tredjedel av arealet i Norges strandsone er påvirket av menneskelige inngrep og anses ikke som tilgjengelig for allmenheten.
Strandsonen kan ha ulik utstrekning og variasjon både når det gjelder terreng, økologi og menneskelige bruksmåter. Ofte brukes 100-metersbeltet som en rettesnor, men det er de faktiske forholdene som må avgjøre hvor stort område som skal forvaltes etter regler og retningslinjer for strandsonen. Det er vanligvis den enkelte kommune som har ansvaret for å etterse strandsonen. Bygging i strandsonen krever derfor ofte dispensasjon fra kommunen. Langs sjøen, innsjøer og vassdrag er det et generelt byggeforbud ifølge plan- og bygningslovens §17-2. Men det finnes en rekke unntak fra denne bestemmelsen, det vil si tilfeller eller tiltak der den generelle 100-metersgrensen ikke gjelder.
Dersom det ikke er gitt byggetillatelse er det ulovlig å bygge i strandsonen. Forbedring og restaurering av eksisterende eiendommer har ofte mindre klare regler, noe som fører til mye debatt i lokalpolitikk. Men dette får mindre oppmerksomhet fordi forbedring sjelden oppfattes som sjenerende av allmennheten.
Privat eiendom i strandsonen deles opp i utmark og innmark. I utmark er det alminnelig ferdselsrett. I innmark kan det i enkelte tilfelle være begrenset rett til ferdsel basert på lokale forhold, sedvane og hevd.
Stokkenes gravplass

Stokkenes gravplass (Stokkenes gravstad) er på Nordfjordeid i Eid kommune i Sogn og Fjordane. Gravplassen ligger like øst for sentrum og nord for Eidselva.
Gravplassen har vært i bruk siden før 1950. Den består av to hoveddeler: en eldre del og en nyere del. På et høydedrag på gravplassen står en rødmalt driftsbygning med tårnkonstruksjon.
På gravplassen finnes det som skal være Eids eneste krigsgrav. Deler av gravplassen ble formelt avvigslet i 2007 av hensyn til personer med andre livssysn enn det kristne.
Det er gjort funn fra steinalderen ved arkeologiske utgravninger i området.
Peer-to-peer

Peer-to-peer (også kalt P2P eller likemannsnettverk) er en måte å organisere ressursdeling på i et datanett. I motsetning til en klient-tjener formasjon der ressursen (fil, behandlingskraft, tjeneste) ligger hos en sentralt administrert serverprosess, vil ressursene i et P2P-nett ligge spredt på en eller flere lokalt administrerte klientprosesser. Ressursene som deles er vanligvis filer, men kan også være behandlingskraft (for eksempel i et GRID-nett), overføringskapasitet og korttidslagring.

Strukturert og ustrukturert p2p

Man skiller mellom strukturerte og ustrukturerte likemannsnettverk 
Ved bruk av et ustrukturert likemanns-nettverk vil et søk på en ressurs bli kringkastet til alle nærmeste naboer. Hvis en nabo ikke har ressursen vil den sende forespørsel videre. Hvis forespørselen havner hos en nabo som har ressursen vil den sende ressursen tilbake til start. Problemet med en slik kringkasting er at ressursen som søkes etter aldri blir funnet fordi ikke alle naboer vet om hverandre. Dette kan løses med et strukturert likemanns-nettverk. Gnutella og BitTorrent er eksempler på ustrukturert p2p.
Ved bruk av et strukturert likemannsnettverk er man garantert å finne ressursen man søker etter (gitt at den fins). I et strukturert nettverk er det definert en overordnet topologi i nettverket slik at søket etter ressursen går i riktig rettning. Dette kan for eksempel gjøres ved å bruke en distribuert hashtabell som styrer søket basert på prefikset av hashen. Eksempler på dette er Pastry og Tapestry.
Beinta Broberg

Trivia

Den 30. juli 2005 nådde to nordmenn Færøyene i en færing som var gitt navnet Barbara etter romanfiguren. De hadde rodd hele veien fra Ulsteinvik i Møre og Romsdal fylke til Porkeri. Se forøvrig Barbara (robåt).
Ems (elv)

Geografi

Elven har sitt utspring sør i Teutoburger Wald i Nordrhein-Westfalen, og først i Niedersachsen blir den en relativt stor elv. Her er myrområdet Emsland kalt opp etter elven. I Meppen møter Ems den største sideelven Hase, før den så renner nordover, nær den nederlandske grensen og inn i Øst-Friesland.
Nær Emden renner elven ut i estuariet Dollart (en nasjonalpark), som strekker seg vestover til byen Delfzijl. Mellom Emden og Delfzijl danner Dollart grensen mellom Nederland og Tyskland, og har blitt emne for disputt mellom de to land. Nederland har hevdet at landegrensen går i det geografiske senteret i elvemunningen, mens Tyskland på sin side har hevdet at grensen går langsmed det dypeste området i elven. (Som også er geografisk nærmere Nederland). Uenigheten på dette området har derimot aldri gått lenger enn at begge parter er enige om å være uenige.
Forbi Delfzijl renner Ems ut i Vadehavet, som er en del av Nordsjøen. De to sundene som skiller den tyske øya Borkum fra naboøyene Rottumeroog (Nederland) og Memmert (Tyskland) blir kalt Westere(e)ms og Osterems (Vest- og Øst-Ems). I sitt nedre elveløp mellom Dortmund og Emden er Ems kanalisert, og dette partiet går også under navnet Dortmund-Ems-kanalen.

Historie

Ems var kjent for flere forfattere i antikken, som blant andre Plinius den eldre i Naturhistorie (4.14), Tacitus i Annalar (Bok 1), Pomponius Mela (3.3), Strabo og Klaudios Ptolemaios, Geografi (2.10). Ptolemaios' navn for elven var Amisios potamos, og på latinsk Amisius fluvius. De andre nyttet det samme navnet eller Amisia, Amasia eller Amasios. En vet med stor sikkerhet at dette er samme elv, fordi den alltid er ført opp mellom Rhinen og Weser, og var den eneste elven som førte til Teutoburger Wald.
Amisius rant fra Teutoburger Wald, hjemsted til stammen Cherusci med Bructeri og andre stammer i nærheten. Disse stammene var blant de første frankere. Romerne var ganske interessert i å innlemme disse stammene i sitt rike, og bygde derfor festningen Amisia ved munningen av Ems. Siden elven var framkommelig for skipene deres var det et ønske om å møte stammene i den øvre delen av elven.
Rundt elven var det derimot stort sett bare myrområder og romerne fant ingen steder å gå i land. De kunne derfor ikke benytte de vanlige strategiene og taktikkene som var blitt utviklet av den romerske hæren. Romerne ble stoppet i slaget ved Teutoburgerskogen i år 9, og ble siden slått tilbake igjen seks år senere. Ems ble en veg som ikke førte til noe sted, og på grunn av myrområdene kunne man heller ikke bygge bruer over den.
Byggingen av kanaler i moderne tider har knyttet Ems til andre vannveier, noe som har gjort elven til en hovedvannvei for industriell transport.
Borgerligt Centrum

Borgerligt Centrum var et liberalt politisk parti i Danmark. Partiet ble stiftet av blant andre Simon Emil Ammitzbøll, tidligere medlem av Radikale Venstre, den 6. januar 2009. Borgerligt Centrum oppfattet seg selv som et «borgerlig-humanistisk sentrumsparti». Den 16. juni 2009 gikk flesteparten i hovedstyret og medlemsmassen forøvrig, deriblant Ammitzbøll, over til Liberal Alliance, som man ønsket å slå partiet sammen med. Et gjenværende mindretall i Borgerligt Centrum motsatte seg sammenslåingen og valgte Jeppe Søe til ny formann. I november 2010 trakk Søe seg ut av politikken, og Rikki Tholstrup Jørgensen overtok som formann. Den 26. mars 2011 ble Borgerligt Centrum vedtatt nedlagt, noe som ble stadfestet av årsmøtet den 5. november samme år.
Terra Nova Bay

Terra Nova Bay er en bukt i Antarktis, beliggende mellom Cape Washington og Drygalski-tungen på kysten av Victoria Land. Bukta er om lag 64 kilometer bred og er ofte isfri.
Terra Nova Bay ble oppdaget under Discovery-ekspedisjonen (1901–04) som ble ledet av Robert F. Scott. Den er oppkalt etter ekspedisjonens støtteskip, «Terra Nova», som senere tjente som ekspedisjonsskip på Scotts sydpolekspedisjon.
Bukta er beskyttet som spesielt verneområde i Antarktis (ASPA nr. 161) og den italienske forskningsstasjonen Zucchelli er beliggende her.
Hawangen

Hawangen er en by i distriktet Unterallgäu i Bayern i Tyskland. Byen ligger rundt 5 km øst for Memmingen og har rundt 1 254 innbyggere.
Fredrikstad tingrett

Fredrikstad tingrett er en førsteinstansdomstol under Borgarting lagdømme. Tingretten ligger i Fredrikstad i Østfold og dekker kommunene Fredrikstad og Hvaler. Domstolen består av sorenskriver Arnfinn Agnalt, tre dommere og to (snart tre) dommerfullmektiger.
Tommy Hutchison

Biografi

Hutchison startet karrieren i Alloa Athletic. Fra 1968 spilte han for Blackpool før han ble signert av Coventry City i oktober 1972 for 140 000 britiske pund.
I 1980 ble han solgt videre til Manchester City for 47 000 pund. I 1981 spilte FA-cupfinalen mot Tottenham Hotspur. Tottenham vant til 3-2 etter ekstraomganger i en kamp der Hutchinson scoret både mål og selvmål for Manchester City.  
Mot slutten av karrieren var han i klubbene  Bulova, Burnley, Swansea City og Merthyr Tydfil.
Tommy Hutchison debuterte på det skotske landslaget mot Tsjekkoslovakia den 26. september 1973. Under fotball VM i Tyskland i 1974 spilte han to av Skottlands tre kamper.
Totalt spilte han 17 landskamper, og scoret ett mål for Skottland.
Emilie de Ravin

Tidlig liv

Emilie de Ravin ble født i Mount Eliza i delstaten Victoria i Australia. Da hun var ni år gammel danset hun ballett på Christa Cameron School of Ballet i Melbourne, og etter å ha blitt hjemmeskolert av moren, ble hun tatt opp på Australian Ballet School da hun var 15 år. Der opptrådte hun i produksjoner med Australian Ballet og Danceworld 301. Emilie studerte skuespill på Australia's National Institute of Dramatic Art, og i Prime Time Actors Studio i Los Angeles. Hun er yngst av tre søstre og er 157 cm høy.

Karriere

Emilie de Ravins første store rolle var som demonen Curupira i TV-serien BeatMaster da hun var 18 år. Det samme året, i 1999, fikk hun tildelt en rolle som romvesenet/hybridmennesket Tess Harding i TV-serien Roswell, som er basert på en sann historie. Hun fikk denne rollen en måned etter at hun flyttet til Los Angeles. I 2002 fikk hun rollen som Chris Hargensen i 2002-versjonen av Stephen King-hiten Carrie. 
I 2004 fikk de Ravin tildelt rollen som Claire Littleton i TV-suksessen Lost. I 2005 ble hun med i grøsserfilmen Brick som den heroinavhengige Emily Kostich. Og det samme året ble hun med i grøsser-/komediefilmen Santa's Slay. I 2006 fikk hun tildelt rollen som Brenda Carter i den populære grøsserfilmen The Hills Have Eyes. (Siden hun var opptatt med innspillingen av Lost kunne hun ikke delta i oppfølgeren som ble laget i 2007). 
I 2007 fikk Emilie de Ravin tildelt rollen som Baby i baseballfilmen Ball Don't Lie. Hun skal også være med i en annen sportsfilm, The Perfect Game, og i Public Enemies som Anna Patzke. 
I 2010 spilte hun rollen som Ally Craig i filmen Remember me sammen med Robert Pattinson.

Personlig liv

Emilie de Ravin er gift med Josh Janowicz. De giftet seg 19. juni 2006. 
De Ravin er et fransk etternavn og betyr «fra ravinen».
Cyclidiellus

Utbredelse

Arten er beskrevet fra Brasil.